Sign in / Join .st0{fill:#34437F;} .st1{fill:#878787;} Thursday, February 17, 2022 ikteb hawn… Fittex UCL: Vantaġġ tajjeb għal Liverpool kontra Inter Minn talk.mt February 17, 2022 talk.mt Meta ntlagħab it-tieni programm tal-ewwel leg tal-Aħħar 16 tal-UEFA Champions League, Liverpool bnew vantaġġ tajjeb ta' 2-0 fuq Inter filwaqt li Bayern Munich salvaw ir-riżultat fl-aħħar ħinijiet għal draw ta' 1-1 kontra Salzburg. Inter v Liverpool (0-2) – Li­verpool marru għand Inter u reb­ħulhom bl-iskor ta' 2-0. L-ewwel taqsima kienet waħda ta' studju fejn iż-żewġ settijiet ta' players ma bdewx jafdaw lil xulxin biż-żewġ goalkeepers ftit li xejn ġew impenjati. Fil-15-il minuta Liverpool kienu għoddhom fetħu l-iskor iżda mill-cross ta' Andy Robertson, minn taħt il-lasti d-daqqa ta' ras ta' Sadio Mane spiċċat għoli. Żewġ minuti wara, in- Nerazzurri kien sfortunati meta Hakan Calhanoglu ġie mċaħħad mill-mimduda mill-cross ta' Ivan Pe­risic. Mal-ftuħ tat-tieni taqsima, Inter ħarġu aktar avventurużi u heddew diversi drabi iżda d-difiża ta' Liverpool b'xi mod irnexxielha timblokka kull attakk. Fis-60 minuta, Inter skor­jaw iżda l-goal ġie ġustament imħassar għal offside ta' Edin Dzeko. Fil-75 minuta, kienu Liver­pool li fetħu l-iskor minn daqqa ta' ras ta' Roberto Firmino li kkonkluda mill-cross ta' Andy Robertson. Imbagħad fit-83 minuta, kien Mohamed Salah li ssiġilla r-rebħa meta għeleb lill-goalkeeper Samir Handanovic b'xutt fil-baxx mill-cross ta' Trent Alexander-Arnold. Salzburg v Bayern M. (1-1) – Bayern Munich marru l-Awstrija u temmew fi draw ta' 1-1 kontra Salzburg. Proprju fl-ewwel attakk denju tagħhom, fil-21 minuta, Salzburg fetħu l-iskor meta Karim Adeyemi ġera mal-linja, ġibed lejn in-nofs fejn xeħet cross lejn is-sostitut, Chukwubuike Adamu, li b'xutt imdawwar għeleb għal kollox lill-goalkeeper, Sven Ulreich. Minkejja li tjiebu wara l-mistrieħ, il-Bavarjani ma setgħux isibu t-triq lejn ix-xibka avversarja bl-Awstrijaċi jikkontrollaw kull sitwaz­zjoni … sakemm fid-90 minuta huma salvaw ir-riżultat minn Kingsley Coman li sab l-ispazju neċessarju. Artiklu preċedenti Espert jitkellem dwar il-ħin ideali biex torqod u tqum ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn